S-2358/2023

Mál þetta, sem dómtekið var 9. nóvember 2023, höfðaði lögreglustjórinn á höfuðborgarsvæðinu með ákæru 12. september 2023: „á hendur R-kk-þgf E-kk-þgf R-kk-þgf, kt. 000000- 0000, [...], [...];

„fyrir umferðarlagabrot með því að hafa, laugardaginn 27. maí 2023, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 110 ng/ml, metamfetamín 695 ng/ml og tetrahýdrókannabínól 2,4 ng/ml) um Trönuhraun í Hafnarfirði, þar sem lögregla stöðvaði aksturinn.

M: [...]

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 9. nóvember sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt framlögðu sakavottorði dags. 7. september 2023 á ákærði að baki nokkurn sakaferil. Við ákvörðun refsingar ákærða nú er sérstaklega til þess að líta að ákærði gekkst undir tvær sektargerðir 6. ágúst 2019, annars vegar til greiðslu 200.000 króna sektar og sviptingar ökuréttar í 12 mánuði frá þeim degi fyrir akstur undir áhrifum ávana- og fíkniefna og akstur án þess að endurnýja ökuskírteini sitt og hins vegar til greiðslu 254.000 krónu sektar og sviptingar ökuréttar í 6 mánuði frá 6. ágúst 2020 fyrir akstur undir áhrifum ávana- og fíkniefna og akstur án þess að endurnýja ökuskírteini sitt ásamt öðrum brotum. Ákærði var næst með dómi 29. október 2021 dæmdur til tveggja mánaða fangelsis skilorðsbundið í tvö ár fyrir brot gegn 1. mgr. 218. gr. almennra hegningarlaga en um hegningarauka var að ræða. Ákærði gekkst svo undir viðurlagaákvörðun 14. september 2022 til greiðslu 402.000 króna sektar og sviptingar ökuréttar í þrjú ár frá þeim degi fyrir akstur undir áhrifum ávana- og fíkniefna, akstur án gildra ökuréttinda ásamt öðrum brotum. Loks var ákærða með dómi Héraðsdóms Reykjaness þann 21. júní 2023 gert að greiða 1.263.000 kr. sekt og að þola 3 ára ökréttarsviptingu meðal annars vegna aksturs undir áhrifum og aksturs án gildra ökuréttinda. Sá dómur fól í sér hegningarauka við áðurgreinda viðurlagaákvörðun. Brot ákærða sem er til meðferðar nú var framið áður en honum var síðast gerð refsing og ber því að dæma ákærða hegningarauka sbr. 78. gr. almennra hegningarlaga nr. 19/1940, er samsvari þeirri þyngingu hegningar sem kynni að hafa orðið, ef dæmt hefði verið um öll brotin í fyrra málinu. Brot ákærða var þó framið eftir viðurlagaákvörðunina og telst hann því nú gerast sekur bæði um akstur undir áhrifum og akstur án gildra ökuréttinda í þriðjasinn. Ákærði rauf með broti sínu skilorð dóms Héraðsdóms Reykjaness frá 29. október 2021. Með vísan til 60. gr. og 77. gr. almennra hegningarlaga verður skilorðshluti þess dóms nú tekinn upp og ákærða gerð refsing fyrir bæði málin í einu lagi. Við ákvörðun refsingar er litið til þess að ákærði hefur játað brot sitt án undandráttar. Á hinn bóginn er einnig tekið mið af sakaferli ákærða. Að öðru leyti en að framan greinir hefur sakaferill ákærða ekki áhrif við ákvörðun refsingar í máli þessu.

Með vísan til framangreinds þykir refsing ákærða hæfilega ákveðin fangelsi í 3 mánuði. Fullnustu 2 mánaða af refsingunni skal frestað og niður skal hún falla að liðnum tveimur árum frá birtingu dóms að telja haldi ákærði almennt skilorð 57. gr. laga nr. 19/1940.

Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti ævilangt.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 278.740 krónur. Um að ræða kostnað vegna blóðtökuvottorða,, rannsóknar rannsóknarstofu í lyfja- og eiturefnafræði á blóðsýnum, eintaks bókhalds v. blóðsýna og þóknun skipaðs verjanda ákærðu fyrir dómi, P-kk-ef K-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknar fulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, R-kk-nf Ö-kk-nf R-kk-nf, sæti fangelsi í 3 mánuði. Fullnustu 2 mánaða af refsingunni skal frestað og niður skal hún falla að liðnum tveimur árum frá dómsbirtingu haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt.

Ákærði greiði 278.740 krónur í sakarkostnað, þar meðtalda þóknun skipaðs verjanda síns P-kk-ef K-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf